Sisäinen sopimus rahoitusta koskevasta pöytäkirjasta /* Euroopan yhteisön ja Turkin välinen assosiointisopimus (1963) Rahoituspöytäkirja (1970) */



Virallinen lehti nro L 293 , 29/12/1972 s. 0074 - 0078

Suomenk. erityispainos Alue 11 Nide 1 s. 0196

Ruotsink. erityispainos Alue 11 Nide 1 s. 0196

Kreikank. erityispainos: Luku 11 Nide 02 s. 0222

L 361 31/12/1977 P. 0221 EN DK



SISÄINEN SOPIMUS rahoitusta koskevasta pöytäkirjasta NEUVOSTOON KOKOONTUNEET EUROOPAN TALOUSYHTEISÖN JÄSENVALTIOIDEN HALLITUSTEN EDUSTAJAT, jotka Ottavat huomioon Euroopan talousyhteisön ja Turkin assosiointisopimuksen liitteenä olevan rahoitusta koskevan pöytäkirjan, ja Katsovat, että on syytä määritellä sisäiset edellytykset mainitun rahoitusta koskevan pöytäkirjan soveltamiseksi, OVAT SOPINEET SEURAAVAA: I LUKU Erityisehdoin myönnetyt lainat 1 artikla Euroopan investointipankki myöntää jäsenvaltioiden toimeksiannosta rahoitusta koskevan pöytäkirjan 3 artiklassa määrätyt lainat. 2 artikla Pankki suorittaa toimeksiantoon kuuluvat toimet jäsenvaltioiden lukuun ja vastuulla riippumatta käytettyjen varojen alkuperästä. Jokaiseen lainaan liittyvä riski jaetaan jäsenvaltioiden kesken suhteessa niiden 4 artiklassa vahvistettuihin osuuksiin. 3 artikla Tässä sopimuksessa tarkoitettujen lainojen rahoitus varmistetaan: a) jäsenvaltioiden pankin käyttöön suoraan tai välillisesti asettamien varojen avulla, erityisesti kahden vuoden pituisen aloituskauden aikana tai; b) varojen avulla, jotka pankki voi kerätä: 1. muuttamalla lainat osittain tai kokonaan irtaimeksi; 2. julkisten tai julkisluonteisten sijoittajien myöntämillä lainoilla. 4 artikla Rahoitusta koskevan pöytäkirjan 3 artiklassa määrätty 195 miljoonan laskentayksikön määrä jaetaan jäsenvaltioiden välillä seuraavasti: >TAULUKON PAIKKA> Jokainen jäsenvaltio sitoutuu osuutensa rajoissa asettamaan pankin käyttöön 5 artiklassa ilmaistuin edellytyksin lainojen myöntämiseksi tarvittavat varat. 5 artikla Jos jokin jäsenvaltio luovuttaa pankille osuutensa laskentayksikköinä myönnettyjen lainojen rahoitukseen tarvittavista varoista lainojen takaisinmaksuun asti, sitä ei voida vaatia suorittamaan täydentäviä maksuja eikä ottamaan vastuulleen muita kustannuksia tai riskejä. Jos jokin jäsenvaltio ei luovuta pankille myönnettyjen lainojen rahoitukseen tarvittavia määriä lainojen takaisin maksuun asti, se sitoutuu vastaamaan kustannuksista, jotka liittyvät sen laskentayksikköinä määriteltyä osuutta vastaavien varojen hankkimiseen. Tämä sitoumus voi käsittää erityisesti seuraavat toimet: a) myönnettyjen lainojen rahoitukseen tarvittavien määrien asettaminen pankin käyttöön siihen asti, kunnes pankki on saanut itselleen muita varoja 3 artiklan b alakohdassa esitettyjen menettelyjen avulla; b) sellaisten määrien asettaminen väliaikaisesti pankin käyttöön, joita tarvitaan edellä 3 artiklan b alakohdassa ilmaistujen menettelyjen avulla hankittujen varojen takaisinmaksun varmistamiseksi, jos tämä takaisinmaksu on suoritettava ennen myönnettyjen lainojen takaisinmaksamista; c) sellaisten takuiden myöntäminen, jotka ovat tarpeen, jotta pankki voi saada itselleen varoja ulkopuolisilta tahoilta; d) pankin käyttämien pääomakustannusten ja myönnettyjen lainojen korkotuoton välisten erojen tasoittaminen. Edellä 3 artiklan b alakohdassa tarkoitettujen toimintojen määrään ja edellytyksiin vaaditaan ennakkohyväksyntä siltä jäsenvaltiolta, jonka osuudesta näitä toimintoja suoritetaan. 6 artikla Lainoja myöntäessään pankki tiedottaa jäsenvaltioille arvioidusta lainanottajille tapahtuvien maksujen suorittamisaikataulusta. Näistä arvioista tehdään puolivuosittain yhteenvedot joka vuoden 30 päivänä kesäkuuta ja 31 päivänä joulukuuta. 7 artikla Jokaisen jäsenvaltion luovuttamat tai sen puolesta kerätyt määrät kirjataan tämän valtion osuuteen perustana pariteetin suhde sinä päivänä voimassa olevaan laskentayksikköön, jona varat nostetaan lainanottajille maksettaviksi. Varojen liikkuminen pankin ja jäsenvaltioiden välillä tapahtuu viimeksi mainittujen valinnan mukaisesti joko nostoilla jäsenvaltioiden valtionkassasta tai niiden tilien avulla, jotka jokainen jäsenvaltio on avannut valtionkassastaan tai nimeämistään toimielimistä. Pankki nostaa varoja niiden tosiasiallisen käytön mukaisesti. 8 artikla Jokaista pankin myöntämää lainaa vastaavat luottorajojen määrät ilmaistaan laskentayksikköinä ja kirjataan jokaisen lainasopimuksen allekirjoituspäivänä rahoitusta koskevan pöytäkirjan 3 artiklassa vahvistettuun rahoitustuen kokonaismäärään. Jos jokin luottoraja peruutetaan juuri ennen kuin siihen liittyvät maksut tai osa niistä on suoritettu, maksamatonta osaa pidetään myöntämättömänä. Maksut lainanottajille suoritetaan valuuttana, joka pankilla on käytössään 3 artiklan mukaisesti; maksetut määrät lasketaan mukaan luottorajoihin maksupäivänä voimassa olevan laskentayksikön ja maksetun valuutan välisen pariteetin perusteella. Eri valuuttoina maksetut lainamäärät maksetaan takaisin samoina valuuttoina; korot maksetaan valuuttana, jolla suurin osa lainasta maksetaan takaisin. Pankin jokaisesta lainasta pääomana ja korkoina perimät määrät jaetaan jäsenvaltioiden kesken siinä suhteessa kuin kyseisen lainan pääomaa on kirjattu niiden osuuksiin. Nämä määrät maksetaan jäsenvaltioille pankin ja jokaisen jäsenvaltion keskenään sopimien yksityiskohtaisten sääntöjen mukaisesti. 9 artikla Hankkeiden valintaa ja lainojen ehtoja koskevat yleiset periaatteet, jos niitä ei ole vahvistettu rahoitusta koskevassa pöytäkirjassa, vahvistetaan Euroopan investointipankille annettavassa toimeksiannossa. Pankin valtuusto vahvistaa suuntaviivat, joita pankin on noudatettava ja joissa otetaan huomioon erityisesti assosiointisopimuksessa vahvistetut tavoitteet. 10 artikla Pankki myöntää lainat samoja menettelyjä noudattaen kuin sen perussäännössä on määrätty sen tavanomaisia toimintoja varten, jollei seuraavista määräyksistä muuta johdu. Pankki siirtää Turkin hallituksen hyväksymät lainahakemukset sekä kaikki aiheelliset huomautukset jäsenvaltioille ja komissiolle. Lainahakemusta ei katsota vastustettavan, jos mikään jäsenvaltio ei esitä pankille neljän viikon kuluessa asiakirjojen lähettämisestä vaatimusta jäsenvaltioiden välisistä neuvotteluista. Päinvastaisessa tapauksessa jokaisen jäsenvaltion edustajasta muodostettu komitea, johon osallistuu komission edustaja, tarkastelee hakemuksen hyväksyttävyyttä. Komitea kutsuu pankin asiantuntijoita avustajiksi kokouksiinsa. Komitea antaa lausuntonsa 67 äänen määräenemmistöllä ja äänet jakautuvat seuraavasti: >TAULUKON PAIKKA> II LUKU Tavanomaiset lainat 11 artikla Jäsenvaltiot sitoutuvat, suhteessa merkitsemäänsä pankin pääomaan, olemaan takaajina pankkia kohtaan siten, että ne ovat vastuussa kaikista lainanottajien rahoitus- ja taloudellisista sitoumuksista, jotka ovat rahoitusta koskevan pöytäkirjan 9 artiklan mukaisesti pankin omista varoista myönnettyjä lainoja ja joiden pääoman määrä on enintään 25 miljoonaa laskentayksikköä. Edellisen kohdan määräyksestä johtuvista sitoumuksista tehdään takaussopimus jokaisen jäsenvaltion ja pankin välillä. III LUKU Loppumääräykset 12 artikla Jokainen jäsenvaltio hyväksyy tämän sopimuksen valtiosääntönsä mukaisesti. Jokaisen jäsenvaltion hallitus ilmoittaa Euroopan yhteisöjen neuvoston sihteeristölle tämän sopimuksen voimaantulemiseksi vaadittavien menettelyjen suorittamisesta. Tämä sopimus tulee voimaan päivänä, jona viimeinen hallitus suorittaa kyseisen ilmoituksen. 13 artikla Tämä sopimus, joka laaditaan yhtenä kappaleena hollannin, italian, saksan ja ranskan kielellä, jokaisen tekstin ollessa yhtä todistusvoimainen, talletetaan Euroopan yhteisöjen neuvoston sihteeristön arkistoon, ja siitä annetaan oikeaksi todistettu jäljennös jokaiselle allekirjoittajahallitukselle. Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt. En foi de quoi, les plénipotentiares soussignés ont apposé leurs signatures au bas du présent Accord. In fede di che, i plenipotenziari sottoscritti hanno apposto le lore firme in calce al presente Accordo. Ten blijke waarvan de ondergetekende gevolmachtigden hun handtekening onder deze Overeenkomst hebben gesteld. Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen. Geschehen zu Brüssel am dreiundzwanzigsten November neunzehnhundertsiebzig. Fait à Bruxelles, le vingt-trois novembre mil neuf cent soixante-dix. Fatto a Bruxelles, addì ventitré novembre millenovecentosettanta Gedaan te Brussel, de drieëntwintigste november negentienhonderdzeventig Pour Sa Majesté le Roi des Belges Voor Zijne Majesteit de Koning der Belgen Pierre HARMEL Für den Präsidenten der Bundesrepublik Deutschland Walter SCHEEL Pour le Président de la République française Maurice SCHUMANN Per il Presidente della Repubblica italiana Mario PEDINI Pour Son Altesse Royale le Grand-Duc de Luxembourg Gaston THORN Voor Hare Majesteit de Koningin der Nederlanden J. M. A. H. LUNS